2016. gada 8. martā Noteikumi Nr. 142

Rīgā (prot. Nr.12 18. §)

**Grozījumi Ministru kabineta 2013. gada 22. oktobra noteikumos Nr. 1174 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas "Pētniecība un stipendijas" īstenošanas kārtība un divpusējas sadarbības fonda sagatavošanas vizīšu projektu iesniegumu atklāta konkursa nolikums"**

Izdoti saskaņā ar

Eiropas Ekonomikas zonas

finanšu instrumenta un

Norvēģijas finanšu instrumenta

2009.–2014. gada perioda vadības likuma

9. panta pirmo daļu un

15. panta 5., 6. un 7. punktu

Izdarīt Ministru kabineta 2013. gada 22. oktobra noteikumos Nr. 1174 "Eiropas Ekonomikas zonas finanšu instrumenta un Norvēģijas finanšu instrumenta 2009.–2014. gada perioda programmas "Pētniecība un stipendijas" īstenošanas kārtība un divpusējas sadarbības fonda sagatavošanas vizīšu projektu iesniegumu atklāta konkursa nolikums" (Latvijas Vēstnesis, 2013, 217. nr.; 2014, 179. nr.) šādus grozījumus:

1. Izteikt 4. un 5. punktu šādā redakcijā:

"4. Programmas tiešā mērķa grupa ir augstskolu un koledžu studenti un akadēmiskais personāls, kā arī zinātnisko institūciju zinātniskais personāls.

5. Programmas ietvaros sasniedzamie rādītāji:

5.1. programmas ietvaros plānots sasniegt šādus rezultatīvos rādītājus:

5.1.1. pieaugusi augstākās izglītības institūciju studentu un akadēmiskā personāla mobilitāte starp Latviju un Eiropas Ekonomikas zonas (Eiropas Brīvās tirdzniecības asociācijas) valstīm. Bāzes vērtība [2013.](http://likumi.lv/doc.php?id=261646#p2013) gadā – 0; mērķis [2017.](http://likumi.lv/doc.php?id=261646#p2017) gadā – 35 studenti, kuri mobilitātes ietvaros saņēmuši Eiropas kredītu pārneses sistēmas kredītpunktus (turpmāk – ECTS kredītpunkti), un 22 akadēmiskā personāla pārstāvji, kuri ir paaugstinājuši savas prasmes un ieguvuši jaunas zināšanas;

5.1.2. pieaugusi augstākās izglītības institūciju studentu un akadēmiskā personāla mobilitāte starp Latviju un Norvēģiju. Bāzes vērtība 2013. gadā – 0; mērķis 2017. gadā – 35 studenti, kuri mobilitātes ietvaros saņēmuši ECTS kredītpunktus, un 22 akadēmiskā personāla pārstāvji, kuri ir paaugstinājuši savas prasmes un ieguvuši jaunas zināšanas;

5.1.3. pieaugusi zinātniskā sadarbība starp Latviju un Norvēģiju. Bāzes vērtība 2013. gadā – 0; mērķis 2017. gadā – 38 kopīgas Latvijas un Norvēģijas projekta dalībnieku zinātniskās publikācijas;

5.1.4. Latvijas un Norvēģijas zinātniskās sadarbības rezultātā uzlabota zinātniskā kapacitāte Latvijā un pieaugusi zinātnisko rezultātu izmantošana. Bāzes vērtība 2013. gadā – 0; mērķis 2017. gadā – 40 starptautiski recenzētas zinātniskās publikācijas;

5.2. programmas ietvaros plānots sasniegt šādus iznākuma rādītājus:

5.2.1. informācija par augstākās izglītības mobilitātes programmu starp Latviju un Eiropas Ekonomikas zonas (Eiropas Brīvās tirdzniecības asociācijas) valstīm izplatīta efektīvi, līdzfinansējuma saņēmēji atlasīti konkursa kārtībā un ir noslēgti līgumi par studentu un akadēmiskā personāla mobilitāti. Bāzes vērtība 2013. gadā – 0; mērķis 2017. gadā – programmas apsaimniekotājs konkursa kārtībā saņēmis 35 mobilitātes projektu pieteikumus, to ietvaros mobilitātē bijuši 35 studenti un 22 akadēmiskā personāla pārstāvji;

5.2.2. informācija par augstākās izglītības mobilitātes programmu starp Latviju un Norvēģiju izplatīta efektīvi, līdzfinansējuma saņēmēji atlasīti konkursa kārtībā un ir noslēgti līgumi par studentu un akadēmiskā personāla mobilitāti. Bāzes vērtība 2013. gadā – 0; mērķis 2017. gadā – programmas apsaimniekotājs konkursa kārtībā saņēmis 35 mobilitātes projektu pieteikumus, to ietvaros mobilitātē bijuši 35 studenti un 22 akadēmiskā personāla pārstāvji;

5.2.3. Latvijas un Norvēģijas institūcijas sadarbojas augstākās izglītības un zinātnes jomās. Bāzes vērtība 2013. gadā – 0; mērķis 2017. gadā – programmas ietvaros sadarbojas 36 pētniecības institūcijas;

5.2.4. pieaugusi zinātnisko rezultātu izmantošana starptautiskā līmenī un pieaudzis apmācītu jauno zinātnieku skaits. Bāzes vērtība 2013. gadā – 0; mērķis 2017. gadā – 40 starptautiski recenzētas zinātniskās publikācijas (publicētas vai apstiprinātas publicēšanai), projektu ietvaros apmācīti 20 doktoranti un jaunie zinātnieki, tai skaitā 50 procenti sieviešu."

2. Izteikt 7.1. apakšpunktu šādā redakcijā:

"7.1. divpusējās sadarbības fondam pieejamais programmas līdz­finansējums 122 449 *euro* apmērā, tai skaitā projektu sagatavošanas vizītēm aktivitātē "Stipendijas" – 13 683 *euro* un aktivitātē "Pētniecība" – 30 050 *euro*, bet divpusējās sadarbības atbalsta pasākumiem projektu īstenošanas laikā aktivitātē "Pētniecība" – 78 716 *euro*;".

3. Svītrot 14.6.2. apakšpunktā vārdus "(atlīdzību nosaka, ņemot vērā atalgojuma likmes programmas komitejas locekļu pamatdarba vietā un ievērojot vienlīdzīgas attieksmes un līdzvērtīguma principus)".

4. Papildināt noteikumus ar 14.1 punktu šādā redakcijā:

"14.1 Programmas apsaimniekotāja un aģentūras izmaksas, kas noteiktas šo noteikumu 14. punktā, ir attiecināmas līdz 2017. gada 31. decembrim."

Ministru prezidents Māris Kučinskis

Izglītības un zinātnes ministrs Kārlis Šadurskis